Alaquàs se suma al Sistema de Seguiment Integral de Violència de Gènere del Ministeri de l'Interior
03/11/2011

# Alaquàs se suma al Sistema de Seguiment Integral de Violència de Gènere del Ministeri de l'Interior

*   03/11/2011
*   [Imprimir](#)
*   Compartir
*    https://www.alaquas.org/documento.asp?id\_do=12925

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12925%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20se%20suma%20al%20Sistema%20de%20Seguiment%20Integral%20de%20Viol%C3%A8ncia%20de%20G%C3%A8nere%20del%20Ministeri%20de%20l%27Interior)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12925/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12925/03112011dsc02343_Form_4.jpg)](https://www.alaquas.org/ficheros/documentos/2011/2/12925/03112011dsc02343_Form_10.jpg "<a href='https://www.alaquas.org/ficheros/documentos/2011/2/12925/03112011dsc02343_Form_10.jpg' target=_blank><i class='fa fa-external-link' aria-hidden='true'></i>.Alaquàs se suma al Sistema de Seguiment Integral de Violència de Gènere del Ministeri de l'Interior</a>")

L'alcaldessa de Alaquàs i la delegada del Govern a la Comunitat Valenciana signen el conveni de col·laboració per a la incorporació del Cos de la Policia Local a aquest sistema de lluita contra la violència de gènere

L'alcaldessa de Alaquàs, Elvira García Campos, i la delegada del Govern, Ana Botella, han signat el conveni de col·laboració per a la incorporació del Cos de la Polícia Local al Sistema de Seguiment Integral dels casos de Violència de Gènere. L'Ajuntament d'Alaquàs ha estat un dels primers ajuntaments de la Comunitat a incorporar-se a aquest sistema integral posat en marxa pel Ministeri de l'Interior per a la lluita contra la violència de gènere.

El Sistema de Seguiment Integral de Violència de Gènere (SSIVdG) té el seu origen normatiu en la Llei Orgànica 1/2004, de 28 de desembre, de Mesures de Protecció Integral contra la Violència de Gènere, que va ser aprovada per unanimitat en les Corts Espanyoles.

Es tracta d'un sistema de base de dades comuna per als Cossos i Forces de Seguretat de l'Estat, i ara per als Policies Locals dels municipis que han ratificat el conveni. De fet, el que es permet a través d'aquests convenis, és que els Policies Locals especialitzats puguen accedir directament a la informació que manegen les Forces i Cossos de Seguretat de l'Estat amb la finalitat de "millorar l'eficàcia en el seguiment de les circumstàncies que concorren en cadascuna de les dones amb mesures de protecció i allunyament".

L'objectiu és "tenir constància permanent de la situació en la qual viuen les dones víctimes de violència de gènere per a evitar una nova agressió.". A més, s'evita el que els especialistes qualifiquen com doble victimització de les dones maltractades que cada vegada que es desplacen han d'explicar la seua situació a les forces policials.